Diari Oficial de la Generalitat Valenciana


Sumari del DOGV 8093, del 27-07-2017 (2017/6935)

DECRET 102/2017, de 21 de juliol, del Consell, pel qual s'estableix per a la Comunitat Valenciana el currículum del cicle formatiu de grau superior corresponent al títol de Tècnic/a Superior en Vestuari a Mida i d'Espectacles.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2017/07/21/102/dof/vci/html**

### Dades del document

Número de DOGV
:   8093

Data del DOGV
:   27-07-2017

Secció del DOGV
:   I. DISPOSICIONS GENERALS

Número del document
:   2017/6935


Data del document
:   21-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * programa d'ensenyament
    * accés a l'educació
    * legislació escolar
    * legislació
    * ensenyament professional

DECRET 102/2017, de 21 de juliol, del Consell, pel qual s'estableix per a la Comunitat Valenciana el currículum del cicle formatiu de grau superior corresponent al títol de Tècnic/a Superior en Vestuari a Mida i d'Espectacles. [2017/6935]  
ÍNDEX  
  
Preàmbul  
Article 1. Objecte i àmbit d'aplicació  
Article 2. Currículum  
Article 3. Organització i distribució horària  
Article 4. Mòduls professionals: Formació en centres de treball i Projecte de vestuari a mida i d'espectacles  
Article 5. Espais i equipament  
Article 6. Professorat  
Article 7. Docència en anglés  
Article 8. Autonomia dels centres  
Article 9. Requisits dels centres per a impartir aquests ensenyaments  
Article 10. Avaluació, promoció i acreditació  
Article 11. Adaptació als distints tipus i persones destinatàries de l'oferta educativa  
Disposició addicional primera. Calendari d'implantació  
Disposició addicional segona. Requisits del professorat de centres privats o de centres públics de titularitat diferent de l'Administració Educativa  
Disposició addicional tercera. Incidència en les dotacions de despesa  
Disposició derogatòria única. Derogació normativa  
Disposició final primera. Aplicació i desplegament  
Disposició final segona. Entrada en vigor  
Annex I. Mòduls professionals  
  
Annex II. Seqüenciació i distribució horària dels mòduls professionals.  
Annex III. Professorat  
Annex IV. Currículum mòduls professionals: Anglés tècnic I-S i II-S  
  
Annex V. Espais mínims  
Annex VI. Titulacions acadèmiques requerides per a la impartició dels mòduls professionals que conformen el cicle formatiu en centres de titularitat privada, o d'administracions diferents de l'educativa  
  
  
  
PREÀMBUL  
  
L'Estatut d'Autonomia de la Comunitat Valenciana estableix, en l'article 53, que és de competència exclusiva de la Generalitat la regulació i administració de l'ensenyament en tota la seua extensió, nivells i graus, modalitats i especialitats, en l'àmbit de les seues competències, sense perjudici del que disposen l'article vint-i-set de la Constitució Espanyola i les lleis orgàniques que, d'acord amb l'apartat u del seu article huitanta-u, la despleguen.  
Una vegada aprovat i publicat en el Boletín Oficial del Estado el Reial decret 1679/2011, de 18 de novembre, pel qual s'estableix el títol de Tècnic/a Superior en Vestuari a Mida i d'Espectacles, els continguts bàsics del qual representen el 55 per cent de la duració total del currículum d'aquest cicle formatiu, establert en 2.000 hores, en virtut del que disposa l'article 10 apartats 1 i 2 de la Llei orgànica 5/2002, de 19 de juny, de les Qualificacions i de la Formació Professional, en els articles 6.2, 6.3, 39.4 i 39.6 de la Llei orgànica 2/2006, de 3 de maig, d'Educació (LOE), i en el capítol I del títol I del Reial decret 1147/2011, de 29 de juliol, pel qual s'estableix l'ordenació de la Formació Professional del sistema educatiu, és procedent, tenint en compte els aspectes definits en la normativa anteriorment esmentada, establir el currículum complet d'aquests nous ensenyaments de Formació Professional inicial vinculades al títol esmentat en l'àmbit d'aquesta comunitat autònoma, ampliant i contextualitzant els continguts dels mòduls professionals i respectant el perfil professional d'aquell.  
  
En la definició d'aquest currículum s'han tingut en compte les característiques educatives, així com les socioproductives i laborals, de la Comunitat Valenciana a fi de donar resposta a les necessitats generals de qualificació dels recursos humans per a la seua incorporació a l'estructura productiva de la Comunitat Valenciana, sense cap perjudici a la mobilitat de l'alumnat.  
S'ha prestat especial atenció a les àrees prioritàries definides per la disposició addicional tercera de la Llei orgànica 5/2002, de 19 de juny, de les Qualificacions i de la Formació Professional, per mitjà de la definició de continguts de prevenció de riscos laborals, que permeten que tot l'alumnat puga obtindre el certificat de tècnic/a en Prevenció de Riscos Laborals, nivell bàsic, expedit d'acord amb el que disposa el Reial decret 39/1997, de 17 de gener, pel qual s'aprova el Reglament dels Serveis de Prevenció, i incorporant en el currículum formació en la llengua anglesa per a facilitar la seua mobilitat professional a qualsevol país europeu.  
Aquest currículum requereix una posterior concreció en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenvolupament d'actuacions flexibles que, en el marc de la normativa que regula l'organització dels centres, possibiliten adequacions particulars del currículum en cada centre docent d'acord amb els recursos disponibles, sense que en cap cas supose la supressió d'objectius que afecten la competència general del títol.  
Aquesta disposició està inclosa en el Pla normatiu de l'Administració de la Generalitat per a 2017.  
Fent ús de les competències de l'article 53 de l'Estatut d'Autonomia de la Comunitat Valenciana, oït el Consell Valencià de Formació Professional, consultats els agents socials, a proposta del conseller d'Educació, Investigació, Cultura i Esport, conforme el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del 21 de juliol de 2017,  
  
  
DECRETE  
  
Article 1. Objecte i àmbit d'aplicació  
1. Aquest decret té per objecte establir el currículum del cicle formatiu de grau superior vinculat al títol de Tècnic/a Superior en Vestuari a Mida i d'Espectacles, tenint en compte les característiques socioproductives, laborals i educatives de la Comunitat Valenciana. A aquests efectes, la identificació del títol, el perfil professional que ve expressat per la competència general, les competències professionals, personals i socials i la relació de qualificacions i, si és el cas, les unitats de competència del Catàleg Nacional de Qualificacions Professionals, així com l'entorn professional i la prospectiva del títol en el sector o sectors són els que es defineixen en el títol de Tècnic/a Superior en Vestuari a Mida i d'Espectacles, determinat en el Reial decret 1679/2011, de 18 de novembre, pel qual s'estableix el títol esmentat i els seus ensenyaments mínims.  
2. El que disposa aquest decret serà aplicable en els centres docents que desenvolupen els ensenyaments del cicle formatiu de grau superior de Tècnic/a Superior en Vestuari a Mida i d'Espectacles, ubicats en l'àmbit territorial de la Comunitat Valenciana.  
  
Article 2. Currículum  
1. La duració total del currículum d'aquest cicle formatiu, incloent-hi tant la càrrega lectiva dels seus mòduls professionals com la càrrega lectiva reservada per a la docència en anglés, és de 2.000 hores.  
2. Els seus objectius generals, els mòduls professionals i els objectius d'aquests mòduls professionals, expressats en terminis de resultats d'aprenentatge i els seus criteris d'avaluació, així com les orientacions pedagògiques, són els que s'estableixen per a cada un en el Reial decret 1679/2011, de 18 de novembre.  
3. Els continguts i la càrrega lectiva completa d'aquests mòduls professionals s'estableixen en l'annex I d'aquest decret.  
  
Article 3. Organització i distribució horària  
La impartició dels mòduls professionals d'aquest cicle formatiu, quan s'oferisca en règim presencial ordinari, s'organitzarà en dos cursos acadèmics. La seqüenciació en cada curs acadèmic, la seua càrrega lectiva completa i la distribució horària setmanal es concreten en l'annex II d'aquest decret.  
  
Article 4. Mòduls professionals: Formació en centres de treball i Projecte de vestuari a mida i d'espectacles  
1. El mòdul professional de Formació en centres de treball es realitzarà, amb caràcter general, en el tercer trimestre del segon curs.  
2. El mòdul professional de Projecte de vestuari a mida i d'espectacles, consistirà en la realització individual d'un projecte de caràcter integrador i complementari de la resta dels mòduls professionals que componen el cicle formatiu, que es presentarà i es defendrà davant d'un tribunal format per professorat de l'equip docent del cicle formatiu. Es desenvoluparà, amb caràcter general, durant l'últim trimestre del segon curs, i podrà coincidir amb la realització del mòdul professional de Formació en centres de treball. El desenvolupament i seguiment d'aquest mòdul haurà de compaginar la tutoria individual i col·lectiva, i la seua avaluació, per ser de caràcter integrador i complementari de la resta dels mòduls que componen el cicle formatiu, quedarà condicionada a l'avaluació positiva d'aquests.  
  
Article 5. Espais i equipament  
1. Els espais mínims que han de reunir els centres educatius per a permetre el desenvolupament dels ensenyaments d'aquest cicle formatiu, i compliran la normativa sobre prevenció de riscos laborals, així com la normativa sobre seguretat i salut en el lloc de treball, són els establits en l'annex V d'aquest decret.  
2. Els espais formatius establerts poden ser ocupats per diferents grups d'alumnat que cursen el mateix o altres cicles formatius o etapes educatives, i no necessàriament s'han de diferenciar per mitjà de tancaments.  
3. L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyament a l'alumnat segons el sistema de qualitat adoptat, haurà de complir les condicions següents:  
a) Els equips, màquines i material anàleg que s'empre disposaran de la instal·lació necessària perquè funcionen correctament, i compliran les normes de seguretat i de prevenció de riscos i totes les altres que siguen aplicables.  
b) La seua quantitat i característiques hauran d'estar en funció del nombre d'alumnes i permetre l'adquisició dels resultats d'aprenentatge, tenint en compte els criteris d'avaluació i els continguts que s'inclouen en cada un dels mòduls professionals que s'impartisquen en els espais mencionats.  
  
Article 6. Professorat  
1. Els aspectes referents a les especialitats del professorat amb atribució docent en els mòduls professionals del cicle formatiu de grau superior de Tècnic/a Superior en Vestuari a Mida i d'Espectacles indicats en el punt 2 de l'article 2 d'aquest decret així com les titulacions equivalents als efectes de docència, segons el que preveu la normativa estatal de caràcter bàsic, són els establits actualment en l'annex III A) i III B) del Reial decret 1679/2011, de 18 de novembre, i en l'annex III d'aquest decret es determinen les especialitats i, si és el cas, els requisits de formació inicial del professorat amb atribució docent en el mòdul professional d'Anglés tècnic inclòs en l'article 7.  
  
2. A fi de garantir la qualitat d'aquests ensenyaments, per a poder impartir els mòduls professionals que conformen el cicle formatiu, el professorat dels centres docents no pertanyents a l'Administració Educativa ubicats en l'àmbit territorial de la Comunitat haurà de posseir la corresponent titulació acadèmica que es concreta en l'annex VI d'aquest decret, i a més acreditar la formació pedagògica i didàctica a què fa referència l'article 100.2 de la LOE. La titulació acadèmica universitària requerida s'adaptarà a la seua equivalència de grau/màster universitari.  
  
  
Article 7. Docència en anglés  
1. A fi que l'alumnat conega la llengua anglesa, en els seus vessants oral i escrit, que li permeta resoldre situacions que impliquen la producció i comprensió de textos relacionats amb la professió, conèixer els avanços d'uns altres països, realitzar propostes d'innovació en el seu àmbit professional i facilitar la seua mobilitat a qualsevol país europeu, el currículum d'aquest cicle formatiu la incorpora de manera integrada en dos mòduls professionals entre els que componen la totalitat del cicle formatiu.  
2. Aquests mòduls s'impartiran de manera voluntària pel professorat que hi tinga atribució docent que, a més, posseïsca l'habilitació lingüística en angles d'acord amb la normativa aplicable a la Comunitat Valenciana. A fi de garantir que l'ensenyament en anglés s'impartisca en els dos cursos acadèmics del cicle formatiu de manera continuada, es triaran mòduls professionals d'ambdós cursos, i els mòduls susceptibles de ser impartits en llengua anglesa són els relacionats amb les unitats de competència incloses en el títol.  
3. Com a conseqüència de la major complexitat que suposa la transmissió i recepció d'ensenyaments en una llengua diferent de la materna, els mòduls professionals impartits en llengua anglesa incrementaran la seua càrrega horària lectiva en tres hores setmanals per al mòdul que s'impartisca en el primer curs i dos hores per al que es desenvolupe durant el segon curs. A més, el professorat que impartisca aquests mòduls professionals tindrà assignades en el seu horari individual tres hores setmanals de les complementàries al servei del centre per a la seua preparació.  
4. Si no es compleixen les condicions indicades, amb caràcter excepcional i de manera transitòria, els centres autoritzats per a impartir el cicle formatiu, en el marc general del seu projecte educatiu concretaran i desenvoluparan el currículum del cicle formatiu incloent un mòdul d'Anglés tècnic en cada curs acadèmic, la llengua vehicular del qual serà l'anglés, amb una càrrega horària de tres hores setmanals en el primer curs i dos hores setmanals en el segon curs. El currículum d'aquests mòduls d'Anglés tècnic es concreta en l'annex IV.  
  
Article 8. Autonomia dels centres  
Els centres educatius disposaran, de conformitat amb la normativa aplicable en cada cas, de la necessària autonomia pedagògica, d'organització i de gestió econòmica per al desenvolupament dels ensenyaments i la seua adaptació a les característiques concretes de l'entorn socioeconòmic, cultural i professional.  
En el marc general del projecte educatiu, i depenent de les característiques del seu entorn productiu, els centres autoritzats per a impartir el cicle formatiu concretaran i desenvoluparan el currículum per mitjà de l'elaboració del projecte curricular del cicle formatiu i de les programacions didàctiques de cadascun dels seus mòduls professionals, en els termes establerts en aquest decret, potenciant o creant la cultura de prevenció de riscos laborals en els espais on s'impartisquen els diferents mòduls professionals, així com una cultura de respecte ambiental, treball de qualitat realitzat d'acord amb les normes de qualitat, creativitat, innovació i igualtat de gèneres.  
La conselleria amb competències en aquests ensenyaments de Formació Professional afavorirà l'elaboració de projectes d'innovació, així com de models de programació docent i de materials didàctics que faciliten al professorat el desenvolupament del currículum.  
Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la conselleria amb competències en aquests ensenyaments de Formació Professional, sense que, en cap cas, s'imposen aportacions a l'alumnat ni exigències per a aquella.  
  
Article 9. Requisits dels centres per a impartir aquests ensenyaments  
Tots els centres de titularitat pública o privada ubicats en l'àmbit territorial de la Comunitat Valenciana que oferisquen ensenyaments conduents a l'obtenció del títol de Tècnic/a Superior en Vestuari a Mida i d'Espectacles, s'ajustaran al que estableix la Llei orgànica 2/2006, de 3 de maig, d'Educació, i en les normes que la despleguen i, en tot cas, hauran de complir els requisits que s'estableixen en l'article 46 del Reial decret 1147/2011, de 29 de juliol, a més del que estableix el Reial decret 1679/2011, de 18 de novembre i normes que el desenvolupen.  
  
Article 10. Avaluació, promoció i acreditació  
Per a l'avaluació, promoció i acreditació de la formació establerta en aquest decret caldrà ajustar-se a les normes que expressament dicte la conselleria amb competències en aquests ensenyaments de Formació Professional.  
  
Article 11. Adaptació als distints tipus i persones destinatàries de l'oferta educativa  
La conselleria amb competències en aquests ensenyaments de Formació Professional podrà realitzar ofertes formatives d'aquest cicle formatiu adaptades a les necessitats específiques de col·lectius desfavorits o amb risc d'exclusió social, i adequar els ensenyaments del cicle a les característiques dels diversos tipus d'oferta educativa, a fi d'adaptar-se a les característiques de les persones destinatàries.  
  
  
DISPOSICIONS ADDICIONALS  
  
Primera. Calendari d'implantació  
La implantació del currículum objecte de regulació d'aquest decret tindrà lloc a partir del curs escolar 2016-2017, per als ensenyaments (mòduls professionals) seqüenciats en el curs primer de l'annex II d'aquest decret i en el curs 2017-2018, per als ensenyaments (mòduls professionals) seqüenciats en el segon curs de l'annex II esmentat.  
  
  
Segona. Requisits del professorat de centres privats o de centres públics de titularitat diferent de l'Administració Educativa  
El professorat dels centres de titularitat privada o de titularitat pública d'una altra administració diferent de l'educativa que, en la data d'entrada en vigor d'aquest decret, no tinga els requisits acadèmics exigits en l'article 6 d'aquest decret podrà impartir els corresponents mòduls professionals que conformen aquest currículum si es troba en algun dels supòsits següents:  
a) Professorat que haja impartit docència en els centres especificats en la disposició addicional segona, sempre que disposara per a això dels requisits acadèmics requerits, durant un període de dos cursos acadèmics complets, o a falta d'això dotze mesos en períodes continus o discontinus, dins dels quatre cursos anteriors a l'entrada en vigor d'aquest decret, en el mateix mòdul professional inclòs en un cicle formatiu emparat per la LOGSE que siga objecte de la convalidació establerta en l'annex IV del Reial decret 1679/2011, de 18 de novembre. L'acreditació docent corresponent es podrà sol·licitar durant un any a l'entrada en vigor d'aquest decret.  
  
b) Professorat que dispose d'una titulació acadèmica universitària i de la formació pedagògica i didàctica requerida, i a més acredite una experiència laboral de com a mínim tres anys en el sector vinculat a la família professional que realitzarà activitats productives o docents en empreses relacionades implícitament amb els resultats d'aprenentatge del mòdul professional.  
El procediment que s'ha de seguir per a obtindre l'acreditació docent establerta en aquesta disposició addicional serà el següent:  
El professorat que considere reunir els requisits necessaris ho sol·licitarà a la corresponent direcció territorial amb competències en educació, i adjuntarà la documentació següent:  
- Fotocòpia compulsada del títol acadèmic oficial.  
- Documents justificatius de complir els requisits indicats en l'apartat a) o b) d'aquesta disposició addicional.  
La persona titular de la direcció territorial, amb un informe previ del seu servei d'Inspecció Educativa, elevarà proposta de resolució davant de l'òrgan administratiu competent en matèria d'ordenació d'aquests ensenyaments de Formació Professional, de la conselleria amb competències en matèria d'educació, que dictarà una resolució individualitzada respecte d'això. Contra la resolució, la persona interessada podrà presentar recurs d'alçada en el termini d'un mes des de la seua notificació davant de la secretaria autonòmica de la qual depenga l'òrgan administratiu competent esmentat, aspecte que haurà de constar en la resolució esmentada. Aquestes resolucions quedaran inscrites en un registre creat a aquest efecte.  
  
Tercera. Incidència pressupostària  
La implementació i posterior desplegament d'aquest decret haurà de ser atés amb els mitjans personals i materials de la conselleria competent en aquests ensenyaments de Formació Professional, en la quantia que prevegen els pressupostos anuals corresponents.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions del mateix rang o d'un rang inferior que s'oposen al que estableix aquesta norma.  
  
  
DISPOSICIONS FINALS  
  
Primera. Aplicació i desplegament  
S'autoritza a qui exercisca la titularitat de la conselleria competent en matèria educativa per a dictar totes les disposicions que siguen necessàries per a l'aplicació i el desplegament del que disposa aquest decret.  
  
Segona. Entrada en vigor  
Aquest decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir de l'inici dels processos d'escolarització del curs 2016-2017.  
  
Ademuz, 21 de juliol de 2017  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
ANNEX I  
Mòduls professionals  
  
1. Mòdul professional: Materials en tèxtil, confecció i pell   
Codi: 0276   
Duració: 160 hores  
  
Continguts:   
a) Identificació dels materials:   
- Classificació, característiques i propietats físiques i químiques de les matèries tèxtils. Normativa i simbologia.  
- Paràmetres que caracteritzen les matèries tèxtils d'acord amb la normativa utilitzada en el sector.  
- Esquema dels processos d'obtenció de les matèries tèxtils.  
- Identificació i valoració de les matèries tèxtils per mitjà d'assajos físics i químics.   
- Estructures i característiques fonamentals de matèries tèxtils (fibres, fils, teixits, teles no teixides, recobriments).  
- Aplicacions de les matèries i productes tèxtils.  
- Identificació dels defectes de les matèries i productes tèxtils, indicant les limitacions que suposen per al seu ús.   
- Factors i criteris que influïxen en la definició d'un producte tèxtil: tècnics, econòmics, funcionals i estètics.  
- Criteris que orienten la selecció d'un tipus de matèria primera en els respectius processos de fabricació i tractament d'un producte.  
b) Anàlisi de mostres de matèries i productes:  
- Identificació i mesurament dels paràmetres de les matèries i productes tèxtils a través d'anàlisis qualitatives i quantitatives. Instruments de mesura.  
- Criteris de selecció, instal·lació, ajust, calibratge i lectura.  
-Tècniques de mostreig.  
- Normes d'aplicació a l'anàlisi de matèries i productes tèxtils utilitzant els equips i instruments d'identificació adequats.  
- Assajos d'identificació de matèries: fibres, fils, teixits, recobriments, pell i cuiro.  
- Assajos de verificació de les propietats: resistència, estabilitat dimensional, elasticitat.  
- Assaig de verificació de paràmetres: títol, grossor, longitud, torsió, color, solideses, tacte, caiguda, entre altres.  
- Equips, instruments i estris de mesurament i assaig: preparació, calibrat, manipulació i manteniment.  
- Procediment d'extracció de mostres, elaboració de provetes, realització d'assajos.  
- Procediments d'anàlisi, avaluació i tractament de resultats.  
  
- Aplicació dels procediments.  
- Normativa d'assaig: mesurament de paràmetres, control de qualitat, criteris de qualitat, especificacions i toleràncies.  
- Anàlisi, avaluació i tractament de resultats, determinant la idoneïtat de les matèries i productes analitzats en funció de criteris, valors i normativa fixats.  
- Defectes i repercussions. Identificació de les causes de les desviacions a fi d'adoptar les mesures pertinents.  
- Prevenció de riscos personals, materials i ambientals.  
- Procediments d'orde i neteja.  
c) Identificació de tipus de pells:  
- Naturalesa i característiques de pells i cuiros: estructura i parts.  
- Tipus de pells.  
- Esquema del procés d'assaonats.  
- Tractaments previs al procés d'adobatge: conservació i ribera. Característiques i paràmetres que influïxen en el tractament.  
- Procés d'adobatge: vegetal, crom, substàncies sintètiques.  
- Tintura i greixatge: mètodes de tintura, paràmetres, greixatge, assecat i acabats: tipus i característiques, paràmetres.   
- Principals característiques de les pells assaonades: porus, tacte superficial, grossor, superfície.  
- Paràmetres físics i propietats de les pells tractades: elasticitat, elongació, plegabilitat, entre altres.  
- Procediments d'identificació de les pells assaonades.  
- Aplicacions de les pells i cuiros.  
- Realització de mesures sobre pells i cuiros, seguint els procediments d'extracció de mostres i elaboració de provetes i utilitzant correctament els equips i instruments de mesurament i assaig.   
- Anàlisi, avaluació i tractament de resultats, determinant la idoneïtat de la pell analitzada en funció de criteris, valors i normativa fixats.   
  
- Procediments d'inspecció. Defectes i repercussions. Identificació de les causes de les desviacions a fi d'adoptar les mesures pertinents.   
  
- Normes de qualitat relatives a pells i cuiros.  
- Especificacions i toleràncies: criteris d'acceptació o rebuig.   
d) Selecció dels tractaments, aprestos, acabats i condicions d'emmagatzematge de matèries i productes:   
- Ennobliment de les matèries tèxtils: funció i característiques.  
- Classificació dels tractaments: mecànic, químics i tèrmics.  
- Tipus de tractaments: blanqueig, tintura, estampació, aprestos i acabats.  
- Colorimetria i metameria.  
- Colorants i pigments: afinitats tintòries.  
- Esquema general dels processos d'ennobliment.  
- Aplicació dels tractaments.  
- Mètodes per a la identificació dels acabats.  
- Característiques i propietats conferides a les matèries i productes tèxtils.   
- Avaluació de la idoneïtat de matèries i productes en funció de l'ús a què estan destinats.  
- Defectes més comuns.   
e) Identificació de tèxtils tècnics:  
- Característiques dels materials dels tèxtils tècnics.  
- Aplicació dels tèxtils tècnics.  
- Sectors d'aplicació.  
- Innovació d'acabats.  
- Productes i articles intel·ligents de confecció i calçat: identificació i aplicacions.  
- Tendències futures i innovació.   
Determinació de les condicions de conservació i emmagatzematge de matèries, productes tèxtils, pells i cuiros:  
- Conservació i vida útil de les matèries, productes, pell i cuiro.  
- Comportament dels materials al llarg de la seua transformació.  
- Agents que acurten o pertorben la vida útil. Fiabilitat dels materials.  
- Condicions òptimes de permanència i conservació.  
- Criteris de manipulació: simbologia.   
- Criteris d'emmagatzematge i transport.  
- Presentació i classificació comercial de les matèries, productes, pells i cuiros.   
- Normes d'identificació. Simbologia i nomenclatura.   
- Normativa sobre l'etiquetatge de les matèries, productes tèxtils, pells i cuiros.  
- Grau de compatibilitat dels materials tèxtils.  
- Riscos laborals i normativa de seguretat.  
   
2. Mòdul professional: Tècniques de modelatge i patronatge de vestuari a mida  
Codi: 0585  
Duració: 256 hores  
Continguts:   
a) Elaboració de taules de mesures:  
- Nomenclatura anatòmica.  
- La cinta mètrica i l'antropòmetre.  
- Presa de mesures del cos humà: punts anatòmics de referència estàtics i dinàmics. Principals mesures utilitzades. Mesures longitudinals i perimetrals. Mesures deduïdes i constants.  
- Definició de grups de talles. Taules de mesures segons el segment de població. Proporcions.   
- Sistemes normalitzats de talles. Normes UNE, ISO.  
- Talles normalitzades.  
- Talla d'una peça.  
- Expressió de la talla segons peça.  
- Nomenclatura i representació de la talla.   
b) Elaboració de patrons base:  
- Patrons. Tipus. Terminologia. Patrons principals i secundaris.  
- Fitxes tècniques de patrons.  
- Processos d'obtenció de patrons base.  
- Factors que influïxen en la realització d'un patró.   
. Disseny del model.  
. Exigències estètiques, funcionals i de confort.  
. Característiques dels materials.  
. Altres factors externs d'integració.   
- Interpretació de models i dissenys.   
- Tècniques de representació gràfica de patrons. Manuals i informatitzades.  
- Equips, estris i ferramentes. Materials. Instruments de dibuix, mesura, traçat, tall i senyalització.  
- Traçat. Normes de traçat.  
- Tècniques de patronatge a mida.  
- Tècniques de mesura industrial.   
- Identificació dels patrons (senyals, símbols, marques d'unió i posició, nom de components, entre altres).  
- Verificació i correspondència de les mesures.  
- Tall manual de patrons en diversos materials.  
- Rectificació de patrons.  
- Dibuix i tall de patrons en diversos materials per sistema informàtic.   
c) Obtenció de patrons definitius per transformació de patrons i acoblament a mà:   
- Processos d'obtenció de formes i volums.   
- Elements geomètrics: línies superficials, volums, angles, simetries, abatiments, desdoblaments, rotacions i translacions.   
- Obtenció de formes i volums per transformacions.   
- Trepatges. Frunzits. Prisatges. Formes.   
- Encreuaments. Colls. Escots. Cises: simètrics, asimètrics, senzill i doble.  
- Aploms. Piquets i trepants.  
- Selecció del patró base de l'article o model que s'ha de transformar.  
- Sistema de posició que cal transformar (pivotatges).  
- Fitxa tècnica d'especejament del model.  
- Tècniques de manipulació de patrons.  
- Tècniques per a l'obtenció de les formes o volums.  
- Reconeixement dels patrons del model.  
- Ajustos, folgances i aploms. Asimetries.  
- Criteris de selecció i preparació de teixits.  
- Optimització i rendiment en el tall de materials.  
- Defectes en l'elaboració de la glasseta.  
- Marcada i tall dels components.  
- Anàlisi tècnica del model.  
- Aplicació de tècniques, seqüència d'operacions, equips, i estris materials per al tall.   
- Elaboració de prototips.   
- Comprovació de l'ajust del patró del model. Adequació dels ajustos: patrons, materials, mesures, anàlisi esteticoanatòmica, funcional, adequació a l'ús i confortabilitat.   
- Desviacions i defectes en la prova. Determinació d'ajustos i adaptacions. Mesures correctores.   
- Registre d'anomalies i propostes de millora. Arreplega de dades. Rectificació i comprovació.   
- Viabilitat tècnica. Confeccionabilitat.   
- Tècniques de rectificació de patrons.   
- Tècniques de comprovació i afinat del patró.   
- Validació del prototip (patró del model).  
d) Obtenció de patrons definitius per modelatge:  
- Suports i maniquins.   
- Tècniques i procediments de modelatge.   
- Criteris de selecció i preparació de teixits de característiques semblants a les del teixit definitiu.   
- Incorporació i ajust de peces.  
- Aplicació de drapats. Arrugues. Plecs, prisatges, pinçats, frunzits i conformats.   
- Ajust, folgances i aploms. Senyalització de punts de referència.  
- Comprovació de l'ajust del patró al model.  
- Anàlisi esteticoanatòmica. Anàlisi funcional: adequació a l'ús i confortabilitat.  
- Validació de la glasseta.  
- Especejament de la glasseta.  
- Reproducció de la glasseta sobre paper, cartó o suport informàtic.  
  
- Simulació. Programes informàtics específics.   
e) Elaboració de catàlegs de vestuari:  
- Anàlisi i caracterització de col·leccions.  
- Factors tècnics que intervenen en una col·lecció: viabilitat i producció.   
- Selecció de patrons base.  
- Tècniques de transformació de patrons per a l'elaboració de variacions.  
- Elaboració de col·leccions.  
- Documentació tècnica de la col·lecció.  
- Arxiu de patrons base i de models.  
- Característiques estètiques de moda i tendències. Funció social i d'ús.  
  
  
3. Mòdul professional: Gestió de recursos de vestuari a mida  
Codi: 0586  
Duració: 100 hores  
  
Continguts:   
a) Determinació de les necessitats de materials i equips per a l'elaboració de la peça:  
- Teixits: característiques, propietats i comportament.   
- Pells: característiques, propietats i comportament.  
- Filatures i fornitures: característiques dels fils de cosir i complements.   
- Elecció de materials.  
- Mostrari de materials: teles, complements i fornitures.  
- Classificació de teixits segons textura, caiguda i volums.  
- Necessitats humanes i d'equips.  
- Optimització de recursos.  
b) Definició de l'aprovisionament i emmagatzematge dels recursos materials:  
- La zona d'emmagatzematge. Característiques.  
- Transports i desplaçaments. Interns i externs.  
- Identificació i control de materials. Fitxes de recepció.  
- Catalogació, ubicació i col·locació de materials. Conservació.  
  
- Control d'inventaris. Llibre de registre: entrada i eixida de materials.  
- Costos logístics. Estocs.  
- Fitxers de proveïdors i clients. Estructura i actualització.  
c) Programació de les accions necessàries per a l'elaboració de projectes de vestuari a mida i per a l'espectacle:  
- Provisió de mitjans. Organització del treball. Optimització de recursos.  
- Necessitats tècniques i humanes.  
- Càlcul de materials. Elaboració de mostrari.  
- Dates d'adquisició de materials.  
- Càlcul de màquines, segons nombre i classe d'operacions que cal realitzar.   
- Càlcul de professionals necessaris.  
- Temps previst per a cada operació i del procés total.  
- Elaboració i interpretació de documents.  
- Formes d'aplicació. Dates de proves i termini d'entrega.  
- Gestió de qualitat.  
- Elaboració d'arxius de projectes.  
d) Elaboració de pressupostos de confecció a mida i d'espectacles:   
  
- Conceptes que intervenen en el cost d'una peça: costos directes i indirectes de producció.  
- Unitats de mesurament comercial dels materials i components utilitzats en la fabricació peces i articles tèxtils.   
- Tarifes de preus.  
- Documentació bàsica vinculada a la realització de pressupostos.  
- Escandalls peces i articles tèxtils. Costos de matèries primeres i auxiliars, de producció i estructurals.  
- Deducció de gastos materials i indirectes que afecten el pressupost.  
- Determinació del preu de venda.   
- Informació base i viabilitat del projecte.  
- Pressupostos. Negociacions del pressupost.  
- Aplicació de programes informàtics.  
e) Definició del projecte de vestuari a mida o per a l'espectacle:  
  
- Formalització del projecte.  
- La comunicació: elements i tipus. Tècniques de comunicació.  
- Habilitats personals i socials que milloren la comunicació interpersonal.  
- Característiques de la informació i assessorament de productes.  
- Fases d'atenció al client. Relació amb la prestació del client.  
- Atenció personalitzada. Necessitats i gustos del client. Fidelització.  
- Tipologia de clients. Barreres i dificultats de la comunicació.  
- Màrqueting intern i extern.  
- Normatives i legislació.  
- Formalització de l'encàrrec. Tarifes aplicables de preus. Pressupostos. Dates de proves i terminis d'entrega.  
- Comprovació de l'acceptació del projecte.  
- Qualitat en els servicis oferits. Servicis postvenda.  
- Documentació bàsica vinculada a la prestació de servicis.  
- Identificació i control de materials que entrega el client.   
- Fitxer actualitzat de clients. Ferramentes informàtiques.  
Atenció de reclamacions:  
- Tècniques per a afrontar conflictes i reclamacions.  
- Procediments per a reclamar. Legislació.  
- Gestió de reclamacions.  
- Documents necessaris o proves en una reclamació.   
- Documentació bàsica vinculada a projectes de vestuari.   
- Indicadors per a control de qualitat de l'establiment.   
- Sistemes d'informació. Registre manual i automatitzat.   
- Informació que cal registrar en l'establiment.   
- Millora del servici prestat.   
- Utilització de ferramentes informàtiques de gestió de reclamacions.   
- La protecció del consumidor i l'usuari a Espanya i a la Unió Europea.  
- Tractament de dades de caràcter personal dels clients.  
  
  
4. Mòdul professional: Vestuari d'espectacles  
Codi: 0587   
Duració: 120 hores  
  
Continguts:   
a) Determinació dels requeriments d'estil i gèneres de projectes artístics:  
- Interpretació d'estils i gèneres en els espectacles.  
- Influència en les èpoques. Els canvis en la indumentària.  
- Procés de creació. Fonts de creació. Documentació del procés.  
  
- Tècniques de disseny de figurins.  
- Requeriments tècnics i artístics.   
- Equip artístic. Equip tècnic.  
- Vestuari per a distints gèneres d'espectacle. Condicions d'exhibició.   
- Composició del vestuari.  
- Protocol d'actuacions en l'espectacle.  
- Organització de la informació.  
- Informació aplicada: Internet, buscadors de la informació.  
b) Elaboració de peces i objectes del projecte:  
- Documentació del vestuari i objectes de l'espectacle.  
- Gestió d'armari. peces comercialitzades.  
- Tècniques d'adaptació i modificació de peces per a l'espectacle.  
  
- Desmuntat de les parts de peces. Transformació peces i còpies de peces.  
- Influència de les característiques dels materials.  
- Organització del procés d'elaboració.  
- Programació del projecte.  
- Màquines, estris i accessoris d'acoblament i acabats.  
- Preparació i muntatge de peces.  
- Acabaments. Estructures, reforços i armaments per a vestuari.  
- Adaptació del vestuari a objectes d'ús en la representació.  
- Aplicació de tancaments i adorns.  
- Control de qualitat aplicat al vestuari.  
- Instruccions d'ús i manteniment de les peces.   
c) Realització de les proves sobre el maniquí o suport virtual:  
- Preparació de peces per a les proves.  
- Primera prova. Determinació d'ajustos artístics i tècnics.  
- Rectificacions i marques. Afinament.  
- Segona prova.  
- Preparació de les distintes peces que componen un trage.  
- Elements aliens al trage.  
- Incorporació d'elements: externs i interns, visibles i no visibles.  
  
- Requeriments del projecte, tècnics i artístics.  
- Adequació al figurí, producció i espai escènic.  
- Documentació necessària del procés.  
d) Elaboració del quadern de vestuari:  
- Estructura del quadern.  
- Apartats i seccions.  
- Informació del projecte.  
- Establiment de protocols.  
- Organització de la informació. Artística, tècnica i de planificació.  
  
- Actualització de la informació durant el procés.  
- Arxiu de la documentació generada o modificada.   
e) Realització de transformació de materials en vestuari d'espectacles:  
- Tècniques de realització d'estructures amb diversos materials.  
- Experimentació amb nous materials.  
- Destenyiments, tints, llisos, degradacions i altres.  
- Mescla de colors.  
- Tècniques de tintura i estampació manual aplicades al trage escènic. Imitació de brodats, estampats per estergits, artificis i retocs en estampats industrials. Materials i ferramentes. Procés de treball en la tintura manual.  
- Tècniques d'attrezzo aplicades al trage escènic. Materials i ferramentes.   
- Tècniques d'envelliment aplicades al vestuari escènic.   
- Tècniques d'attrezzo aplicades al trage escènic. Materials i ferramentes: raspalls de fil d'aram, tisores, escats, i altres.  
- Obtenció de motles i reproducció.  
- Aplicació de normes de prevenció de riscos laborals en els processos de transformació de materials aplicats al vestuari d'espectacle.  
  
  
  
5. Mòdul professional: Sastreria clàssica  
Codi: 0588  
Duració: 140 hores  
Continguts:   
a) Elaboració de la documentació tècnica del model:  
- Anàlisi de peces de sastre en tèxtil i pell. Tipus.  
- Característiques i parts components de la peça.  
- Mesures directes. Anatomia femenina i masculina. DROP.  
- Proporciones.  
- Deducció de mesures.  
- Arxius de patrons bases. Plantilles auxiliars.  
- Organització i provisió de mitjans.  
- Documentació i informació tècnica. Procés operatiu.  
- Fitxes de clients.  
b) Obtenció dels patrons del model:  
- Interpretació de models.  
- Configuracions del cos.  
- Anàlisi anatòmica i estètica: normal, carregada i dreta.  
- Anàlisi tècnica i funcional. Viabilitat del model, adequació i confortabilitat.  
- Condicions d'ús. Normes de qualitat.  
- Taules de mesures. Talles normalitzades segons peces i mercat. Mesura industrial.  
- Traçat de patrons. Transformacions segons configuració. DROP.  
  
- Tipus de patrons: base i tipus.   
- Arxiu de patrons.   
c) Obtenció de la peça per a la prova:  
- Pla de treball. Preparació per al tall.  
- Tècniques d'estesa de teixits i pells.  
- Verificació dels teixits.  
- Tècniques de marcada.  
- Optimització i rendiment de la marcada.  
- Estris i ferramentes de tall manuals.  
- Màquines d'estil elèctriques portàtils.  
- Tall convencional de teixits i pells: característiques i aplicacions. Paràmetres del tall.  
- Seqüència i operacions del tall convencional.  
- Especejament de la marcada.  
- Control de qualitat del procés.  
- Preparació de components tallats. Identificació de les peces tallades, etiquetatge i empaquetatge.   
- Operacions intermèdies. Aplicació d'entreteles i adhesius.  
- Tipus i característiques d'entreteles i adhesius. Àrees d'aplicació.  
  
- Disposició de maquinària per a termofixar.  
- Normes de seguretat personal i d'ús en el maneig dels utensilis.  
  
- Manteniment de primer nivell en màquines i utillatge de tall.  
- Organització del lloc de treball: ergonomia i seguretat.  
d) Realització de la prova:  
- Estructura de les peces. Característiques.  
- Muntatge peces de sastreria.  
- Acoblament de les peces a mà per a la prova.  
- Criteris en la realització de la prova. Comprovació del model.  
  
- Aplom i caiguda de la peça: aplicació de tècniques d'adaptació.  
  
- Rectificacions i marques. Afinaments i ajustos.  
- Arxiu de la informació generada.  
- Operacions prèvies a l'acoblament definitiu. Traspàs de marques.  
  
Confecció de la peça definitiva:   
- Elements base de fabricació: esquena, davanters, colls, mànegues butxaques, entreteles i folres.  
- Etapes de fabricació. Preparació. Muntatge. Acabat de la peça.  
  
- Organització del procés de confecció: llista d'operacions.  
- Tècniques d'acoblament a mà i a màquina.  
- Màquines, materials i utensilis d'acoblament. Cosit i apegat.  
  
- Reglatge de les màquines.   
- Paràmetres de qualitat en la unió de materials.  
- Elecció d'agulles.  
- Fils. Tensió dels fils.  
- Densitat de puntades.  
- Aplicació dels controls de qualitat establits.  
- Normes de seguretat personal i d'ús en el maneig dels estris.  
  
e) Exposició de la peça:  
- Fases dels acabats en les peces de sastreria.  
- Tipus d'acabats: vores, punt cec, vius i traus.  
- Criteris i aplicacions en l'acabat. Selecció d'acabats segons materials tèxtils i de pell.  
- Operacions a mà i màquina.  
- Aplicació de tancaments i adorns.  
- Ajust de la peça als requeriments sol·licitats.  
- Tècniques de planxat. Conformació de la peça.   
- Paràmetres del planxat.   
- Mètodes de presentació de productes en sastreria.  
  
  
6. Mòdul professional: Moda i tendències en el vestir  
Codi: 0589  
Duració: 96 hores  
  
Continguts:   
a) Identificació de les diferents peces i complements que componen la indumentària al llarg de la història:  
- L'evolució de la indumentària humana al llarg de la història.  
- Justificació i motivació de la indumentària humana.  
- Anàlisi de les figures femenina i masculina al llarg de la història.  
  
- Identificació de les característiques de la indumentària i la seua evolució.  
- Història de la indumentària.  
- Caracterització de les peces i complements. Proporcions.  
- Composició d'un trage.   
- Components formes i volums.  
- Factors que influïxen en la manera del vestir en la història de la humanitat: tècniques i materials. Usos i costums.   
- La indumentària de l'home primitiu i les primeres civilitzacions.   
  
- La indumentària des dels grans imperis de l'antiguitat fins a l'edat mitjana.  
- La indumentària des de l'edat mitjana fins mitjan del segle XIX.  
  
- Dissenys de moda actuals.  
- Els canvis socials i l'entrada de la dona en el món laboral: la seua repercussió en la moda.  
- Indumentària regional. Evolució històrica.  
- Dissenys d'alta costura.  
- Dissenys de prêt-à-porter.  
b) Identificació de les diferents peces i complements que componen el vestuari escènic:  
- Concepte de peça en el vestuari escènic.  
- La indumentària teatral en l'edat antiga: imatge clàssica.  
- El trage en les representacions teatrals de l'edat mitjana.  
- Característiques de les peces que componen el trage.  
- Peces exteriors, interiors i complementàries: diversitat i característiques.  
- Evolució de la silueta. Entallaments i formes noves. Farciments i estructures que modifiquen la silueta.  
- Classificació de models i complements, segons ús, costum i destinació.  
- La indumentària per a espectacles en l'edat moderna: descripció de les característiques principals.  
- Canvi de les siluetes. Estructures i farciments. Peculiaritats segons les cultures i el seu àmbit d'influència.  
- Els llibres de patronatge. Vestuari de teatre.  
- La indumentària per a espectacles en l'edat contemporània. Els canvis en la indumentària: de la revolució francesa fins a 1900. El segle xx i els ràpids canvis en la silueta.  
- La indumentària en l'espectacle actual. Possibles tendències futures.  
- Elements que conformen la indumentària actual en l'espectacle.   
  
- Influència de la il·luminació en el vestuari.  
c) Descripció de l'evolució de la història del sector del tèxtil, confecció i pell:   
- Els gremis. La professió de sastre al llarg de la història. La figura del dissenyador.  
- Tallers artesanals en els últims segles. Qualitat artesanal.  
- Transformació i actualització de la confecció, materials i acabats, tocs personalitzats, manuals i artesans.   
- Les cases de moda. L'alta costura.  
- Els trages a mida.  
- El concepte del prêt-à-porter.  
- Evolució de la indumentària i avanços tecnològics.  
- La revolució industrial.  
- La influència dels nous materials.  
- L'aparició de la màquina de cosir i les seues conseqüències.  
- L'avanç de les noves tecnologies.  
- Les noves tecnologies: màquines i utensilis que influïxen en la moda de vestir actual i futur.  
d) Identificació de tendències de moda:   
- Influència dels esdeveniments polítics i artístics en la indumentària.  
- Tendències artístiques d'una època.  
- Sistemes de busca de tendències: moviments socials, tribus urbanes, subcultures.  
- Origen de les tendències.  
- Previsió i desenrotllament de les tendències.  
- La moda i els dissenyadors: nacionals i internacionals.  
- Les tendències clàssiques: primavera-estiu, tardor-hivern.  
- Associació de materials segons tendències.  
- Coincidències en dissenys de la mateixa tendència i autor.   
- Tendències segons segments de població: infantil, masculina i femenina.  
- Identificació d'un estil.  
- Terminologia tècnica aplicada a la moda.  
- Imatge de les marques.  
- Salons monogràfics.  
- Fires de la moda.  
- Desfilades en passarel·les de moda.  
- Els mitjans de comunicació en la moda.  
- Revistes tècniques.  
- Dossiers sobre tendències i colors.   
Actualització de la informació tècnica:   
- Fonts d'informació tradicionals. Organització de fluxos d'informació.  
- Anàlisi de les fonts d'informació.  
- Tipus i utilitats.  
- Informàtica aplicada: Internet, buscadors d'informació. Bases de dades. Arxiu de la informació. Tècniques de comunicació.  
- Organització i actualització d'arxius de la informació seleccionada.  
- Redacció d'informes.  
- Documentació tècnica.  
- Classificació i arxiu en suports: físic i digital.   
  
  
  
7. Mòdul professional: Disseny de vestuari a mida  
Codi: 0590  
Duració 140 hores  
  
Continguts:   
a) Interpretació de tendències de moda:   
- Criteris tècnics i estètics per al disseny de vestuari a mida i per a espectacles.  
- Disseny segons modes i tendències.  
- Vestuari en les arts escèniques i espectacles. Particularitats i elements simbòlics.  
- Elements que determinen el disseny: criteris per al disseny d'articles en tèxtil i pell.  
- Característiques funcionals: estètiques i tècniques.  
- Ergometria del cos humà i dels moviments.  
- Canvis en la silueta. Formes, volums, estructures i farciments.  
- Talles.  
- Relació entre moda, qualitat i preu.   
b) Selecció de materials innovadors:   
- Criteris de selecció de teixits, pells i materials. Adaptació dels materials al disseny. Qualitats de materials, textures, estampació, colors i acabats.  
- Tipus, composició, adaptació i fornitures.  
- Productes i processos d'innovació de materials.  
- Novetat i originalitat. Evolució dels components.  
- Investigació de materials de sostenibilitat de processos tècnics, de processos productius i de mercats.  
- Sistemes de qualitat i millora en el disseny. Documentació del procés.  
- Canals d'informació tècnica i artística. Busca d'informació.  
  
c) Realització de dissenys tècnics:  
- Disseny, funció i finalitat.  
- Peces i articles tipus. Variants.  
- Dibuix tècnic i descripció gràfica de peces i complements.  
- Projectes de vestuari, realització de dissenys. Processos de creació.  
- Materials i ferramentes per a l'elaboració de dissenys. Tradicionals i informàtics.   
- Avaluació de la viabilitat de dissenys. La viabilitat tècnica: criteris i mètodes de valoració. La viabilitat econòmica i comercial.  
- Identificació de components peces.  
- Representació gràfica aplicada al disseny de vestuari a mida. Normativa.   
- Gammes de colors.  
- Gestió de cartes de colors i de mostraris.  
- Especificacions tècniques per a la confecció dels dissenys.  
d) Disseny d'esbossos:  
- Anàlisi de la forma humana.  
- Elecció peces en funció de la forma del cos.  
- Planificació d'esbossos. Especificacions tècniques.  
- Tècniques i ferramentes tradicionals utilitzades en el disseny de vestuari a mida.  
- Figurins, arxius, requeriments artístics i tècnics.  
- Programari per al disseny de peces de vestuari a mida.  
- Programes de simulació de disseny en 3D. Programes específics del tèxtil.  
- Arxius digitals.  
- Modificacions en el disseny d'articles en tèxtil i pell.  
Determinació dels processos de confecció de les peces:   
- Qualitat de disseny i de confecció. Selecció del procés. Controls de qualitat establits.  
- Mercat a què va dirigit.  
- Anàlisi del procés. Diagrames, esquemes i llistes d'operacions.  
  
- Especificacions tècniques de treball.  
- Normativa de puntades i costures. Representació gràfica.  
- Documentació tècnica.  
- Arxiu de la documentació generada.   
  
  
  
8. Mòdul professional: Confecció de vestuari a mida  
Codi: 0591  
Duració: 256 hores  
  
Continguts:   
a) Realització d'unions de costura:  
- Preparació de màquines i utensilis per a l'acoblament de materials.  
- Màquines de confecció per a articles tèxtils i de pell. Plana, sobrefiladora i puntada invisible.  
- Funció i operacions. Tipus i classes d'arrossegaments.  
- Tipus i classes d'agulles.  
- Fils tipus i característiques. Aplicacions.  
- Tensió dels fils.  
- Òrgans operadors de les màquines de confecció en tèxtil i pell.  
  
- Sistemes de seguretat de les màquines de confecció.  
- Organització en el lloc de treball: ergonomia i seguretat.  
- Característiques tècniques dels materials.  
- Preparació i acoblament de materials tèxtils i de pell.  
- Puntades i costures en el procés de confecció.  
- Puntades a mà grup 200. Puntades a màquina grup 300. Puntades grup 500. Puntada 101. Densitat de les puntades.  
- Costures d'unió. Provisionals i definitives. Definició i tipus.  
- Costures especials. Gafetes i traus.  
- Operacions en el procés de confecció a mida.  
- Interpretació del document tècnic.  
- Operacions d'acabat dels articles tèxtils o de pell.  
- Màquines auxiliars: tipus i aplicacions.  
- Control de qualitat.  
b) Obtenció de les peces del model:  
- Tècniques de preparació de teixits i pells per a procedir al tall.  
- Taules de tall.  
- Tècniques d'estesa de teixits i posicionat.  
- Tall de distints materials.  
- Criteris de distribució de patrons. Factors que intervenen.  
- Perfils de peces de patrons. Punts de casament.  
- Terminologia i referenciat de les diferents peces del patró.  
- La marcada.  
- Tècniques de marcada. Optimització i rendiment de la marcada.  
- Ferramentes, pesos, pinces de subjecció i estris de marcada.  
- Sistemes de tall.  
- Selecció dels estris: guix, llapis per a pell i altres.  
- Màquines i utensilis de tall.  
- Paràmetres que intervenen en el procés de tall.  
- Tall convencional de diversos materials.  
- Especejament de la marcada: revisió de perfils. Afinat de peces.  
- Preparació de components tallats. Identificació i etiquetatge.  
- Separació d'operacions intermèdies prèvies a l'acoblament.   
- Termofixatge: paràmetres.  
- Normes de seguretat personal i d'ús en el maneig dels utensilis.  
  
c) Realització de la prova del model:  
- Procés de preparació i muntatge peces per a la prova.  
- Línies de referència del cos: proporcions, formes i silueta.  
- Tècniques d'unió de peces del model.  
- Confecció a mà d'aplicacions.  
- Aplomat i caiguda de la peça sobre la persona i maniquí.  
- Criteris en la realització del nombre de proves necessàries.  
- Aplicació de tècniques d'adaptació.  
- Utensilis per al descosit, subjecció i marcat durant la prova.  
  
- Tècniques de descosit i desmuntat en la prova.  
- Determinació dels ajustos tècnics i artístics, concordança del model amb el disseny.  
- Arxiu de la informació generada. Fitxa tècnica de model-client.  
  
d) Confecció del model definitiu:  
- Operacions prèvies i intermèdies a l'acoblament. Definició.  
- Rectificacions i marques.  
- Traspàs de les marques generades en la prova.  
- Afinament i trasllat amb els estris necessaris.  
- Pla de treball.  
- Procés de confecció de models segons el producte.  
- Orde i seqüència de les operacions.  
- Confecció a mà, confecció a màquina, termofixatge, aplicació de reforços, entreteles i farciments.  
- Preparació i ajust de les màquines equips i ferramentes.  
- Selecció i aplicació de la tècnica d'acoblament adequada.  
- Folres i fornitures i col·locació.  
- Controls de qualitat establits durant el procés.  
- Rectificació dels defectes no detectats.  
- Normes de seguretat personal i d'ús en el maneig dels utensilis.  
  
e) Exposició del model:  
- Criteris i aplicacions per a l'acabat. Procés i seqüència de les operacions.   
- Mitjans materials i estris que cal utilitzar.  
- Màquines auxiliars: reblar, folrar botons, sivelles i cinturons.  
  
- Operacions d'acabat en els articles tèxtils o de pell. Acabaments interiors i exteriors i etiquetes.  
- Aplicació de tancaments i adorns. Operacions a mà i a màquina.  
  
- Equips de planxat d'articles tèxtils i de pell.  
- Reglatge dels òrgans operadors. Paràmetres del planxat.  
- Aplicació de tècniques de planxat segons materials.   
- Complements i accessoris per a la planxa. Braços, formes, plantilles auxiliars i raspalls.  
- Aplicació i compliment de les normes de prevenció de riscos: protocols d'actuació.   
- Equips de protecció individual. Ergonomia.  
- Instruccions de conservació i manteniment dels trages.  
- Presentació de la peça.  
  
  
9. Mòdul professional: Projecte de vestuari a mida i d'espectacles  
  
Codi: 0592  
Duració: 40 hores  
  
Continguts:  
a) Identificació de l'organització de l'empresa i de les funcions dels llocs de treball:  
- Estructura i organització empresarial dels sectors de vestuari a mida i d'espectacles.  
- Activitat de l'empresa i la seua ubicació en els sectors de vestuari a mida i d'espectacles.  
- Organigrama de l'empresa. relació funcional entre departaments.  
  
- Tendències del sector: productives, econòmiques, organitzatives, d'ocupació i altres.  
- Procediments de treball en l'àmbit de l'empresa. Sistemes i mètodes de treball.  
- Determinació de les relacions laborals excloses i relacions laborals especials.  
- Conveni col·lectiu aplicable a l'àmbit professional.  
- La cultura de l'empresa: imatge corporativa.  
- Sistemes de qualitat i seguretat aplicables en els sectors de vestuari a mida i d'espectacles.  
b) Elaboració d'avantprojectes relacionats amb els sectors de vestuari a mida i d'espectacles:  
- Anàlisi de la realitat local, de l'oferta empresarial del sector en la zona i del context en què es desenrotllarà el mòdul professional de Formació en Centres de Treball.  
- Recopilació d'informació.  
- Estructura general d'un projecte.  
- Elaboració d'un guió de treball.  
- Planificació de l'execució del projecte: objectius, continguts, recursos, metodologia, activitats, temporalització i avaluació.  
- Viabilitat i oportunitat del projecte.  
- Revisió de la normativa aplicable.  
c) Execució de projectes:  
- Seqüenciació d'activitats.  
- Elaboració d'instruccions de treball.  
- Elaboració d'un pla de prevenció de riscos.  
- Documentació necessària per a l'execució del projecte.  
- Compliment de normes de seguretat i ambientals.  
- Indicadors de garantia de la qualitat de projectes.  
d) Avaluació de projectes:  
- Proposta de solucions als objectius plantejats en el projecte i justificació de les seleccionades  
- Definició del procediment d'avaluació del projecte.   
- Determinació de les variables susceptibles d'avaluació.  
- Documentació necessària per a l'avaluació del projecte.  
- Control de qualitat de procés i producte final.  
- Registre de resultats.  
  
  
10. Mòdul professional: Formació i orientació laboral  
Codi: 0620  
Duració: 96 hores  
Continguts:  
a) Busca activa d'ocupació:  
- Valoració de la importància de la formació permanent per a la trajectòria laboral i professional del Tècnic Superior en Vestuari a Mida i d'Espectacles.  
- Anàlisi dels interessos, aptituds i motivacions personals per a la carrera professional  
- Identificació d'itineraris formatius relacionats amb el Tècnic Superior en Vestuari a Mida i d'Espectacles.  
- Definició i anàlisi del sector professional del Tècnic Superior en Vestuari a Mida i d'Espectacles.  
- Planificació de la pròpia carrera: establiment d'objectius a mitjà i llarg termini.  
- Procés de busca d'ocupació en empreses del sector.  
- Oportunitats d'aprenentatge i ocupació a Europa. Europass (elaborat en una segona llengua europea), Ploteus, Erasmus.  
- Tècniques i instruments de busca d'ocupació: fonts d'informació i reclutament. Tècniques per a la selecció i organització de la informació.  
  
- Carta de presentació. Currículum. Tests psicotècnics. Entrevista de treball.   
- Valoració d'altres possibilitats d'inserció: autoocupació i accés a la funció pública.  
- El procés de presa de decisions.  
b) Gestió del conflicte i equips de treball:  
- Valoració dels avantatges i inconvenients del treball en equip per a l'eficàcia de l'organització davant del treball individual.  
- Concepte d'equip de treball.  
- Tipus d'equips en el sector de vestuari a a mida i d'espectacles segons les funcions que exercixen.  
- Característiques d'un equip de treball eficaç.  
- La participació en l'equip de treball. Anàlisi dels diferents rols dels participants.  
- Etapes de formació dels equips de treball.  
- Tècniques de dinamització de grups.  
- Definició del conflicte: característiques, fonts i etapes.  
- Causes del conflicte en el món laboral.  
- Mètodes per a la resolució o supressió del conflicte: negociació; mediació, conciliació i arbitratge.  
c) Contracte de treball:  
- El dret del treball. Fonts del dret del treball, en especial, el conveni col·lectiu.  
- Anàlisi de la relació laboral individual.  
- Relacions laborals excloses i relacions laborals especials.  
- Noves formes de regulació del treball.  
- Intervenció dels organismes públics en les relacions laborals.  
  
- Drets i deures derivats de la relació laboral.  
- El contracte de treball: característiques, contingut mínim, formalització i període de prova.  
- Modalitats de contractes de treball i mesures de foment de la contractació. ETT.  
- Temps de treball: jornada, descans, vacacions, permisos, hores extraordinàries, festius, horaris...  
- Condicions de treball relacionades amb la conciliació de la vida laboral i familiar.  
- Salari: estructura del salari, SMI, FOGASA, rebut de salaris.  
- Modificació, suspensió i extinció del contracte de treball. Rebut de liquidació.  
- Representació dels treballadors: representants unitaris i sindicals.  
  
- Negociació col·lectiva.  
- Anàlisi d'un conveni col·lectiu aplicable a l'àmbit professional del Tècnic Superior en Vestuari a Mida i d'Espectacles.  
- Conflictes col·lectius de treball.  
- Noves formes d'organització del treball: subcontractació, teletreball...  
- Beneficis per als treballadors en les noves organitzacions: flexibilitat i beneficis socials, entre altres.  
- Plans d'igualtat.  
d) Seguretat Social, ocupació i desocupació:  
- El sistema de Seguretat Social com a principi bàsic de solidaritat social.  
- Estructura del sistema de Seguretat Social: nivells de protecció; règims especials i general.  
- Determinació de les principals obligacions dels empresaris i els treballadors en matèria de Seguretat Social: afiliació, altes, baixes i cotització.  
- L'acció protectora de la Seguretat Social: prestacions contributives i no contributives.  
- Concepte i situacions protegibles en la protecció per desocupació: prestació de desocupació, subsidi, renda activa d'inserció.  
- RETA: obligacions i acció protectora.  
Avaluació de riscos professionals:  
- La cultura preventiva: integració en l'activitat i organització de l'empresa.  
- Valoració de la relació entre treball i salut. Normativa reguladora.  
  
- El risc professional.  
- El dany laboral: AT, EP, altres patologies.  
- Tècniques de prevenció.  
- Anàlisi de factors de risc.  
- L'avaluació de riscos en l'empresa com a element bàsic de l'activitat preventiva. Metodologia d'avaluació.  
- Anàlisi de riscos lligats a les condicions de seguretat.  
- Anàlisi de riscos lligats a les condicions ambientals.  
- Anàlisi de riscos lligats a les condicions ergonòmiques i psicosocials.  
- Riscos específics en els sectors de vestuari a mida i d'espectacles.  
  
- Determinació dels possibles danys a la salut del treballador que poden derivar-se de les situacions de risc detectades.  
e) Planificació de la prevenció de riscos en l'empresa:  
- Drets i deures en matèria de prevenció de riscos laborals.  
- Responsabilitats en matèria de prevenció de riscos laborals.  
- Modalitats d'organització de la prevenció a l'empresa.  
- Auditories internes i externes.  
- Representació dels treballadors en matèria preventiva.  
- Organismes públics relacionats amb la prevenció de riscos laborals: OIT, Agència Europea de Seguretat i Salut, INSHT, Inspecció de Treball, INVASSAT  
- Gestió de la prevenció en l'empresa.  
- Planificació de la prevenció en l'empresa.  
- Investigació, notificació i registre d'accidents de treball.  
- Índexs de sinistralitat laboral.   
- Plans d'emergència i d'evacuació en entorns de treball.  
- Elaboració d'un pla d'emergència en una empresa del sector.  
f) Aplicació de mesures de prevenció i protecció en l'empresa:  
- Determinació de les mesures de prevenció i protecció individual i col·lectiva.  
- Protocol d'actuació davant d'una situació d'emergència.  
- Primers auxilis: concepte, aplicació de tècniques de primers auxilis.  
- Vigilància de la salut dels treballadors.  
  
  
11. Mòdul professional: Empresa i iniciativa emprenedora  
Codi: 0900  
Duració: 60 hores  
  
Continguts:  
a) Iniciativa emprenedora:  
- Innovació i desenrotllament econòmic. Principals característiques de la innovació en vestuari a mida i d'espectacles (materials, tecnologia, organització de la producció, etc.).  
- Beneficis socials de la cultura emprenedora.  
- El caràcter emprenedor. Factors clau dels emprenedors: iniciativa, creativitat i formació.  
- L'actuació dels emprenedors com a empleats d'una pime relacionada amb el vestuari a mida i d'espectacles.  
- L'actuació dels emprenedors com a empresaris en els sectors de vestuari a mida i d'espectacles. El risc en l'activitat emprenedora.  
  
- Concepte d'empresari. Requisits per a l'exercici de l'activitat empresarial.  
- Objectius personals versus objectius empresarials.  
- Pla d'empresa: la idea de negoci en l'àmbit del vestuari a mida i d'espectacles.  
- Bones pràctiques de cultura emprenedora en l'àmbit del vestuari a mida i d'espectacles.   
b) L'empresa i el seu entorn :  
- L'empresa com a sistema.  
- Funcions bàsiques de l'empresa.  
- Distintes formes d'organització: avantatges i inconvenients. L'organigrama.  
- L'entorn general de l'empresa: econòmic, social, demogràfic, cultural i mediambiental.  
- L'entorn específic de l'empresa: clients, proveïdors i competència.  
  
- Anàlisi de l'entorn general d'una pime relacionada amb el vestuari a mida i d'espectacles.  
- Anàlisi de l'entorn específic d'una pime relacionada amb el vestuari a mida i d'espectacles.  
- L'estudi de mercat.  
- Localització de l'empresa.  
- Pla de màrqueting.  
- Relacions d'una pime relacionada amb el vestuari a mida i d'espectacles amb el seu entorn.  
- Relacions d'una pime relacionada amb el vestuari a mida i d'espectacles amb el conjunt de la societat.  
- Contribució d'una de pime relacionada amb el vestuari a mida i d'espectacles al desenrotllament sostenible.  
- Cultura de l'empresa i imatge corporativa  
- L'ètica empresarial i els principis ètics d'actuació.  
- La responsabilitat social corporativa.  
- El balanç social.  
- Responsabilitat social i ètica de les empreses de vestuari a mida i d'espectacles.  
Creació i posada en marxa d'una empresa:  
- Concepte jurídic d'empresa.  
- Tipus d'empresa i elecció de la forma jurídica: responsabilitat, fiscalitat, capital social, dimensió i nombre de socis.  
- Requisits legals mínims exigits per a la constitució de l'empresa, segons la seua forma jurídica.  
- Tràmits administratius per a la constitució d'una empresa.  
- Vies d'assessorament i gestió administrativa externs existents per a posar en marxa una pime. La finestreta única empresarial.  
- Concepte d'inversió i fonts de finançament.  
- Instruments de finançament bancari.  
- Ajudes, subvencions i incentius fiscals per a empreses de vestuari a mida i d'espectacles.  
- Viabilitat econòmica i viabilitat financera de pime relacionada amb el vestuari a mida i d'espectacles.  
- Pla d'empresa: elecció de la forma jurídica, estudi de viabilitat econòmica i financera, tràmits administratius i gestió d'ajudes i subvencions.  
c) Funció administrativa:  
- Concepte de comptabilitat i nocions bàsiques.  
- Operacions comptables: registre de la informació econòmica d'una empresa.  
- La comptabilitat com a imatge fidel de la situació econòmica.  
- El balanç i el compte de resultats.  
- Anàlisi de la informació comptable.  
- Llibres i documents obligatoris segons la normativa vigent  
- Obligacions fiscals de les empreses.  
- Gestió administrativa d'empreses de vestuari a mida i d'espectacles.  
- Documents necessaris per a l'exercici de l'activitat econòmica: documents de compravenda, mitjans de pagament i altres.  
  
  
12. Mòdul professional: Formació en centres de treball  
Codi: 0901  
Duració: 400 hores  
  
Continguts:   
a) Estructura i organització empresarial dels sectors de vestuari a mida i d'espectacles:  
- Activitat de l'empresa i la seua ubicació en el sector del tèxtil i de la moda.  
- Organigrama de l'empresa. relació funcional entre departaments  
  
- Organigrama logístic de l'empresa. Proveïdors, clients i canals de comercialització.  
- Procediments de treball en l'àmbit de l'empresa. Sistemes i mètodes de treball.  
- Recursos humans en l'empresa: requisits de formació i de competències professionals, personals i socials associades als diferents llocs de treball.  
- Sistema de qualitat establit en el centre de treball.  
- Sistema de seguretat establit en el centre de treball.  
Aplicació d'hàbits ètics i laborals:  
- Actituds personals: empatia, puntualitat.  
- Actituds professionals: orde, neteja, responsabilitat i seguretat.  
  
- Actituds davant de la prevenció de riscos laborals i ambientals.  
- Jerarquia en l'empresa. Comunicació amb l'equip de treball.  
- Documentació de les activitats professionals: mètodes de classificació, codificació, renovació i eliminació.  
- Reconeixement i aplicació de les normes internes de l'empresa.  
  
- Instruccions de treball, procediments normalitzats de treball i altres.  
b) Realització d'operacions de preparació de l'activitat laboral:   
  
- Estudi i identificació de l'article proposat, interpretant les instruccions rebudes.  
- Interpretació tècnica del procés, atenent els paràmetres i especificacions que el definixen.   
- Aplicació de criteris per a l'inici de l'activitat laboral, tenint en compte les normes establides.  
- Identificació i descripció tècnica de la seqüència de treball. Determinació dels recursos i mitjans necessaris per a la confecció de la peça o article, tenint en compte els espais en què es va a realitzar l'activitat laboral.   
- Elaboració de pressupostos de projectes a mida, detallant les distintes partides que intervenen en la realització del model.   
- Organització i gestió tècnica dels processos de producció, flux de materials, transport extern i intern entre altres, a fi d'optimitzar els recursos utilitzats i complir els terminis d'entrega previstos.   
- Compliment dels protocols tenint en compte les necessitats de les persones a qui va destinades el servici que s'ha de prestar.  
- Elaboració i gestió de la documentació necessària que gestiona el procés.  
c) Desenrotllament de les activitats previstes en el pla de treball:   
- Interpretació de les instruccions rebudes per a la realització de l'activitat laboral.  
- Identificació de la documentació associada als processos laborals que s'han de desenrotllar, seguint els procediments establits.   
- Identificació de les característiques i estudi dels materials i productes auxiliars que intervenen en el procés.  
- Posada a punt de les màquines, equips i ferramentes necessàries per a dur a terme l'elaboració del prototip (enfilada de màquines, selecció i comprovació d'agulla i grossor de fil, comprovació del tipus de puntada, paràmetres de planxat, entre altres).   
- Relació de les tècniques seleccionades amb les propostes o necessitats de les persones usuàries del servici.  
- Confecció del model (prototip) o part d'este, segons especificacions tècniques.   
- Aplicació de les normes de procediments que s'han d'aplicar per a la producció de models.  
- Revisió de la peça, peces o articles, en funció dels paràmetres de qualitat requerits.   
- Verificació de l'ajust dels patrons en el procés de confecció.   
  
- Verificació de les característiques dels productes fabricats i relació dels defectes amb les causes que els provoquen.  
- Elaboració i ompliment de documentació tècnica necessària, relativa als resultats del treball (ajust de patrons, incidències, entre altres) per al seu arxiu i posterior reutilització.  
d) Compliment dels criteris de seguretat i higiene:  
- Identificació dels riscos laborals associats a la professió, durant els processos de confecció, així com als riscos associats a la transformació de materials aplicats al vestuari escènic.  
- Identificació de les normes higienicosanitàries, relacionades amb la normativa legal i l'establida per l'empresa.  
- Supervisió i aplicació dels procediments de prevenció de riscos en el desenrotllament de les activitats internes i externes vinculades a esta mantenint una actitud clara respecte al medi ambient.  
- Utilització de la vestimenta adequada, apropiada a l'activitat del taller (bates, calçat) així com la indicada per l'empresa.   
- Utilització de mitjans de protecció personal, i de prevenció de riscos laborals, ajustats a l'activitat que s'ha de realitzar (ulleres protectores, guants metàl·lics i utilització de màscares en cas d'aplicació de tintures i estampació manual en el trage escènic).   
- Compliment i exercici dels drets i de les obligacions derivades de l'activitat professional, d'acord amb el que establix la legislació vigent, i proposta d'alternatives amb l'objectiu de millorar resultats.   
  
- Aplicació dels protocols d'actuació en els processos específics d'acoblament proves i acabats de vestuari d'espectacle.  
e) Anàlisi del producte realitzat:   
- Valoració del grau de compliment de les instruccions rebudes per a la realització del producte.  
- Reconeixement del projecte, segons el resultat obtingut, verificant els criteris de qualitat fixats entre el client i l'empresa.   
- L'adequació dels materials i recursos utilitzats, s'ajusten a la qualitat requerida per la persona o empresa que ho sol·licita.  
- La identificació de línies, formes, volums i elements que conformen el model es corresponen amb el que s'ha contractat.   
- Valoració del model amb relació a la tipologia del client que l'ha d'utilitzar, mantenint una comunicació clara i comprensible.  
- Rectificació de qualsevol anomalia tècnica o artística que no complisca el que s'ha contractat.   
- Presentació, conservació i entrega i entrega del producte segons el que s'ha estipulat entre l'empresa i el client.  
- Elaboració i ompliment de la documentació tècnica necessària, relativa als resultats del treball (patrons utilitzats, consums, incidències, entre altres) per al seu arxiu i posterior reutilització.  
  
  
  
  
  
  
  
  
  
  
  
  
ANNEX IV  
Currículum complet de mòduls professionals d'Anglés tècnic  
  
1.Mòdul professional: Anglés tècnic I-S  
Codi: CV0003  
Duració: 96 hores  
  
Resultats d'aprenentatge i criteris d'avaluació.  
1. Reconeix informació professional i quotidiana continguda en tot tipus de discursos orals emesos per qualsevol mitjà de comunicació en llengua estàndard, i interpreta amb precisió el contingut del missatge.  
  
a) S'ha identificat la idea principal del missatge.  
b) S'ha reconegut la finalitat de missatges radiofònics i d'un altre material gravat o retransmés pronunciat en llengua estàndard i s'ha identificat l'estat d'ànim i el to del parlant.  
c) S'ha extret informació de gravacions en llengua estàndard relacionades amb la vida social, professional o acadèmica.  
d) S'han identificat els punts de vista i les actituds del parlant.  
  
e) S'han identificat les idees principals de declaracions i missatges sobre temes concrets i abstractes, en llengua estàndard i amb un ritme normal.  
f) S'ha comprés detalladament el que se li diu en llengua estàndard, inclús en un ambient amb soroll de fons.  
g) S'han extret les idees principals de conferències, xarrades i informes, i altres formes de presentació acadèmica i professional lingüísticament complexes.  
h) S'ha pres consciència de la importància de comprendre globalment un missatge, sense entendre tots i cada un dels seus elements.  
  
2. Interpreta informació professional continguda en textos escrits complexos, i analitza de manera comprensiva els seus continguts.  
a) S'ha llegit amb un alt grau d'independència, adaptant l'estil i la velocitat de la lectura a distints textos i finalitats i utilitzant fonts de referència apropiades de manera selectiva.  
b) S'ha interpretat la correspondència relativa a la seua especialitat, i s'ha captat fàcilment el significat essencial.  
c) S'han interpretat, amb tots els detalls, textos extensos i de relativa complexitat, relacionats o no amb la seua especialitat, sempre que puga tornar-ne a llegir les seccions difícils.  
d) S'ha relacionat el text amb l'àmbit del sector a què es referix.  
  
e) S'ha identificat amb rapidesa el contingut i la importància de notícies, articles i informes sobre una àmplia sèrie de temes professionals i decidix si és oportú una anàlisi més profunda.  
f) S'han realitzat traduccions de textos complexos utilitzant material de suport en cas necessari.  
g) S'han interpretat missatges tècnics rebuts a través de suports telemàtics: adreça electrònica, fax.  
h) S'han interpretat instruccions extenses i complexes, que estan dins de la seua especialitat.   
3. Emet missatges orals clars i ben estructurats, analitzant el contingut de la situació i adaptant-se al registre lingüístic de l'interlocutor.  
  
a) S'han identificat els registres utilitzats per a l'emissió del missatge.  
b) S'ha expressat amb fluïdesa, precisió i eficàcia sobre una àmplia sèrie de temes generals, acadèmics, professionals o d'oci, marcant amb claredat la relació entre les idees.  
c) S'ha comunicat espontàniament, adoptant un nivell de formalitat adequat a les circumstàncies.  
d) S'han utilitzat normes de protocol en presentacions formals i informals.  
e) S'ha utilitzat correctament la terminologia de la professió.  
f) S'han expressat i defés punts de vista amb claredat, proporcionant explicacions i arguments adequats.   
g) S'ha descrit i seqüenciat un procés de treball de la seua competència.  
h) S'ha argumentat amb tots els detalls, l'elecció d'una determinada opció o procediment de treball triat.  
i) S'ha sol·licitat la reformulació del discurs o part del discurs quan s'ha considerat necessari.  
4. Elabora documents i informes propis del sector o de la vida acadèmica i quotidiana, i relaciona els recursos lingüístics amb el propòsit d'este.  
a) S'han redactat textos clars i detallats sobre una varietat de temes relacionats amb la seua especialitat, sintetitzant i avaluant informació i arguments procedents d'algunes fonts.   
b) S'ha organitzat la informació amb correcció, precisió, coherència i cohesió, i s'ha sol·licitat i/o facilitat informació de tipus general o detallada.  
c) S'han redactat informes, en què es destaquen els aspectes significatius i s'oferixen detalls rellevants que servixen de suport.  
d) S'ha omplit documentació específica del seu camp professional.  
  
e) S'han aplicat les fórmules establides i el vocabulari específic en l'ompliment de documents.  
f) S'han resumits articles, manuals d'instruccions i altres documents escrits, utilitzant un vocabulari ampli per a evitar la repetició freqüent.  
  
g) S'han utilitzat les fórmules de cortesia pròpies del document a elaborar.  
5. Aplica actituds i comportaments professionals en situacions de comunicació, i descriu les relacions típiques característiques del país de la llengua estrangera.  
a) S'han definit els trets més significatius dels costums i usos de la comunitat on es parla la llengua estrangera.  
b) S'han descrit els protocols i normes de relació social propis del país.  
c) S'han identificat els valors i creences propis de la comunitat on es parla la llengua estrangera.  
d) S'han identificat els aspectes socioprofessionals propis del sector, en qualsevol tipus de text.  
e) S'han aplicat els protocols i normes de relació social propis del país de la llengua estrangera.  
f) S'han reconegut els marcadors lingüístics de la procedència regional.  
Continguts:  
Anàlisi de missatges orals:  
- Comprensió de missatges professionals i quotidians:  
. Missatges directes, telefònics, radiofònics, gravats.  
. Terminologia específica del sector  
. Idees principals i secundàries.  
. Recursos gramaticals: temps verbals, preposicions, phrasal verbs, locucions, expressió de la condició i dubte, ús de la veu passiva, oracions de relatiu, estil indirecte, verbs modals...  
. Altres recursos lingüístics: acords i desacords, hipòtesi i especulacions, opinions i consells, persuasió i advertència.  
. Diferents accents de llengua oral.  
Interpretació de missatges escrits:  
- Comprensió de missatges, textos, articles bàsics professionals i quotidians:  
. Suports telemàtics: fax, adreça electrònica, burofax.  
. Terminologia específica del sector.  
. Idees principals i idees secundàries.  
. Recursos gramaticals: temps verbals, preposicions, phrasal verbs, I wish + passat simple o perfecte, I wish + would, If only; ús de la veu passiva, oracions de relatiu, estil indirecte, verbs modals...  
- Relacions lògiques: oposició, concessió, comparació, condició, causa, finalitat, resultat.  
- Relacions temporals: anterioritat, posterioritat, simultaneïtat.  
Producció de missatges orals:  
- Missatges orals:  
. Registres utilitzats en l'emissió de missatges orals.  
. Terminologia específica del sector.  
. Recursos gramaticals: temps verbals, preposicions, phrasal verbs, locucions, expressió de la condició i dubte, ús de la veu passiva, oracions de relatiu, estil indirecte, verbs modals...  
. Altres recursos lingüístics: acords i desacords, hipòtesi i especulacions, opinions i consells, persuasió i advertència.  
. Fonètica. Sons i fonemes vocàlics i les seues combinacions i sons i fonemes consonàntics i les seues agrupacions.  
. Marcadors lingüístics de relacions socials, normes de cortesia i diferències de registre.  
Manteniment i seguiment del discurs oral:   
- Presa, manteniment i cessió del torn de paraula.  
- Suport, demostració d'enteniment, petició d'aclariment, etc.   
  
- Entonació com a recurs de cohesió del text oral: ús dels patrons d'entonació.  
Emissió de textos escrits:  
- Expressió i ompliment de missatges i textos professionals i quotidians:  
. Currículum i suports telemàtics: fax, adreça electrònica, burofax.  
. Terminologia específica del sector.  
. Idea principal i secundàries.  
. Recursos gramaticals: temps verbals, preposicions, phrasal verbs, verbs modals, locucions, ús de la veu passiva, oracions de relatiu, estil indirecte.  
- Relacions lògiques: oposició, concessió, comparació, condició, causa, finalitat, resultat..  
- Have something done.  
- Nexes: although, even if, in spite of, despite, however, in contrast-  
- Derivació: sufixos per a formar adjectius i substantius.  
- Relacions temporals: anterioritat, posterioritat, simultaneïtat.  
- Coherència textual:  
. Adequació del text al context comunicatiu.  
. Tipus i format de text.  
. Varietat de llengua. Registre.  
. Selecció lèxica, d'estructures sintàctiques i de contingut rellevant.  
  
. Inici del discurs i introducció del tema. Desenrotllament i expansió:  
- Exemplificació.  
Conclusió i resum del discurs:  
. Ús dels signes de puntuació.  
Identificació i interpretació dels elements culturals més significatius dels països de llengua anglesa:  
- Valoració de les normes socioculturals i protocol·làries en les relacions internacionals.  
- Ús dels recursos formals i funcionals en situacions que requerixen un comportament socioprofessional a fi de projectar una bona imatge de l'empresa.  
- Reconeixement de la llengua estrangera per a aprofundir en coneixements que resulten d'interés al llarg de la vida personal i professional.  
  
- Ús de registres adequats segons el context de la comunicació, l'interlocutor i la intenció dels interlocutors.  
Orientacions pedagògiques.  
Este mòdul conté la formació necessària per a l'exercici d'activitats relacionades amb el sector.  
La gestió en el sector inclou el desenrotllament dels processos relacionats i el compliment de processos i protocols de qualitat, tot això en anglés.  
La formació del mòdul contribuïx a assolir els objectius generals del cicle formatiu i les competències del títol.  
Les línies d'actuació en el procés d'ensenyança i aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació utilitzant l'anglés.  
- La caracterització dels processos del sector en anglés.  
- Els processos de qualitat en l'empresa, la seua avaluació i la identificació i formalització de documents associats a la gestió en el sector.  
  
- La identificació, anàlisi i procediments d'actuació davant de situacions imprevistes (queixes, reclamacions...), en anglés  
  
  
2. Mòdul professional: Anglés tècnic II-S  
Codi: CV0004  
Duració: 40 hores  
  
Resultats d'aprenentatge i criteris d'avaluació.  
1. Produïx missatges orals en llengua anglesa, en situacions habituals de l'àmbit social i professional de l'empresa reconeixent i aplicant les normes pròpies de la llengua anglesa.  
a) S'han identificat missatges de salutacions, presentació i acomiadament, amb el protocol i les pautes de cortesia associades.  
b) S'han utilitzat amb fluïdesa missatges proposats en la gestió de cites.  
c) S'han transmés missatges relatius a justificació de retards, absències, o qualsevol altra eventualitat.  
d) S'han emprat amb fluïdesa les expressions habituals per al requeriment de la identificació dels interlocutors.  
e) S'han identificat missatges relacionats amb el sector.  
2. Manté conversacions en llengua anglesa de l'àmbit del sector i interpreta la informació de partida.  
a) S'ha utilitzat un vocabulari tècnic adequat al context de la situació.  
b) S'han utilitzat els missatges adequats de salutacions, presentació, identificació i altres, amb les pautes de cortesia associades dins del context de la conversació.  
c) S'ha atés consultes directes telefònicament amb suposats clients i proveïdors.  
d) S'ha identificat la informació facilitada i requeriments realitzats per l'interlocutor.  
e) S'han formulat les preguntes necessàries per a afavorir i confirmar la percepció correcta del missatge.  
f) S'han proporcionat les respostes correctes als requeriments i instruccions rebuts.  
g) S'han realitzat les anotacions oportunes en anglés en cas de ser necessari.  
h) S'han utilitzat les fórmules comunicatives més usuals utilitzades en el sector.  
i) S'han comprés sense dificultat els punts principals de la informació.  
j) S'ha utilitzat un accent adequat en les conversacions en anglés.  
  
3. Ompli documents de caràcter tècnic en anglés reconeixent i aplicant les normes pròpies de la llengua anglesa.  
a) S'ha identificat un vocabulari d'ús general en la documentació pròpia del sector.  
b) S'han identificat les característiques i dades clau del document.  
c) S'ha analitzat el contingut i finalitat de distints documents tipus d'altres països en anglés.  
d) S'han omplit documents professionals relacionats amb el sector.   
  
e) S'han redactat cartes d'agraïment a proveïdors i clients en anglés.  
  
f) S'han omplit documents d'incidències i reclamacions.   
  
g) S'han rebut i remés correus electrònics i fax en anglés amb les expressions correctes de cortesia, salutació i acomiadament.  
h) S'han utilitzat les ferramentes informàtiques en la redacció i l'ompliment dels documents.  
4. Redacta documents de caràcter administratiu/laboral reconeixent i aplicant les normes pròpies de la llengua anglesa i del sector.  
a) S'ha identificat un vocabulari d'ús general en la documentació pròpia de l'àmbit laboral.  
b) S'ha elaborat un currículum en el model europeu (Europass) o en uns altres propis dels països de llengua anglesa.  
c) S'han identificat borses d'ocupació en anglés accessibles per mitjans tradicionals i utilitzant les noves tecnologies.  
d) S'han traduït ofertes d'ocupació en anglés.  
e) S'ha redactat la carta de presentació per a una oferta d'ocupació.  
  
f) S'han descrit les habilitats personals més adequades a la sol·licitud d'una oferta d'ocupació.  
g) S'ha inserit un currículum en una borsa de treball en anglés.  
h) S'han redactat cartes de citació, rebuig i selecció per a un procés de selecció en l'empresa.  
i) S'ha desenrotllat una actitud de respecte cap a les distintes maneres d'estructurar l'entorn laboral.  
j) S'ha valorat la llengua anglesa com a mitjà de relació i enteniment en el context laboral.  
5. Interpreta textos, documents, conversacions, gravacions o altres en llengua anglesa relacionats amb la cultura general de negoci i empresa utilitzant les ferramentes de suport més adequades.  
  
a) S'han identificat les ferramentes de suport més adequades per a la interpretació i traduccions en anglés.  
b) S'ha interpretat informació sobre l'empresa, el producte i el servici.  
c) S'han interpretat estadístiques i gràfics en anglés sobre l'àmbit professional.  
d) S'han aplicat els coneixements de la llengua anglesa a les noves tecnologies de la comunicació i de la informació.  
e) S'ha valorat la dimensió de la llengua anglesa com a mitjà de comunicació base en la relació empresarial, tant europea com mundial.  
  
Continguts:  
Missatges orals en anglés en situacions pròpies del sector:  
- Recursos, estructures lingüístiques, lèxic bàsic i aspectes fonològics sobre: presentació de persones, salutacions i comiats, tractaments de cortesia, identificació dels interlocutors, gestió de cites, visites, justificació de retards o absències, allotjaments, mitjans de transports, horaris, actes culturals i anàlegs.  
- Recepció i transmissió de missatges de manera: presencial, telefònica o telemàtica.  
- Sol·licituds i peticions d'informació.  
- Convencions i pautes de cortesia en les relacions professionals: horaris, festes locals i professionals i adequació al llenguatge no verbal.  
  
- Estils comunicatius formals i informals: la recepció i relació amb el client.  
Conversació en llengua anglesa en l'àmbit de l'atenció al client:  
- Recursos, estructures lingüístiques, lèxic i aspectes fonològics relacionats amb la contractació, l'atenció al client, queixes i reclamacions: documents bàsics. formulació de disculpes en situacions delicades  
  
- Planificació d'agendes: concert, ajornament i anul·lació de cites.  
  
- Presentació de productes/servicis: característiques de productes/servicis, mesures, quantitats, servicis i valors afegits, condicions de pagament, etc.  
- Convencions i pautes de cortesia, relacions i pautes professionals, usades en l'atenció al client, extern i intern.  
Ompliment de documentació administrativa i comercial en anglés:  
  
- Interpretació de les condicions d'un contracte de compravenda.  
- Ompliment de documentació comercial bàsica: propostes de comanda, albarans, factures proforma, factures, documents de transport, documents de pagament o altres.  
- Recursos, estructures lingüístiques, i lèxic bàsic relacionats amb la gestió de comandes, contractació, intenció i preferència de compra, devolucions i descomptes.  
Redacció de documentació relacionada amb la gestió laboral en anglés:  
- Recursos, estructures lingüístiques, i lèxic bàsic relacionats amb l'àmbit laboral: currículum en distints models. Borses de treball. Ofertes d'ocupació. Cartes de presentació  
- La selecció i contractació del personal. Contractes de treball. Cartes de citació, admissió i rebuig en processos de selecció.   
- L'organització de l'empresa: llocs de treball i funcions  
Interpretació de textos amb ferramentes de suport  
- Ús de diccionaris temàtics, correctors ortogràfics, programes de traducció automàtics aplicats a textos relacionats amb:  
. La cultura d'empresa i objectius: distints enfocaments.  
  
Articles de premsa específics del sector.  
. Descripció i comparació de gràfics i estadística. Compressió dels indicadors econòmics més habituals.  
. Agenda. Documentació per a l'organització de cites, trobades, i reunions. organització de les tasques diàries.   
. Consulta de pàgines webs amb continguts econòmics en anglés amb informació rellevant per a l'empresa.  
Orientacions pedagògiques.  
Este mòdul conté la formació necessària per a l'exercici d'activitats relacionades amb el sector.  
La gestió en el sector inclou el desenrotllament dels processos relacionats i el compliment de processos i protocols de qualitat, tot això en anglés.  
La formació del mòdul contribuïx a assolir els objectius generals del cicle formatiu i les competències del títol.  
Les línies d'actuació en el procés d'ensenyança i aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació utilitzant l'anglés.  
- La caracterització dels processos del sector en anglés.  
- Els processos de qualitat en l'empresa, la seua avaluació i la identificació i formalització de documents associats a la gestió d'allotjament en anglés.  
- La identificació, anàlisi i procediments d'actuació davant de situacions imprevistes (queixes, reclamacions...), en anglés.


Còpia Permalink ELI